**Τα έθιμα του Πάσχα και η σημασία τουςοι** λαμπάδες της λαμπρής. Η λαμπάδα και το κερί που καίει συμβολίζουν την Ανάσταση του Χριστούγι’αυτό και στα πρώτα χριστιανικά χρόνια αλλά και ως τις μέρες μας η παράδοση αλλά και ο συμβολισμός υπαγορεύουν η λαμπάδα που κρατά στα χέρια του κάθε χριστιανός να προέρχεται από καθαρό κερί και σε καμία περίπτωση από παραφίνες. το έθιμο αυτό το συναντάμε και στην αρχαία Ελλάδα. Την παραμονή του γάμου οι αρχαίοι Έλληνες έστηναν γλέντι στο σπίτι του γαμπρού και άναβαν κεριά για να τονιστεί η λαμπρότητα του γεγονότος. Στον χριστιανικό κόσμο Νυμφίος είναι ο Χριστός και έρχεται εν τω μέσω της νυκτός και όσοι τον περιμένουν για να τον δεχθούν πρέπει να έχουν αναμμένη τη λαμπάδα την εξ αρετών.

Τα κόκκινα αυγά!!!!!Όταν πέρασε το Σάββατο, η Μαρία η Μαγδαληνή, η Μαρία του Ιακώβου και η Σαλώμη επισκέφθηκαν τον τάφο του Χριστού. Σύμφωνα με έναν θρύλο ,μετέφεραν στα χέρια τους τρια αβγά προκειμένου, όπως η εβραϊκή παράδοση απαιτεί, να έχει τη δυνατότητα ο νεκρός, του οποίου η ψυχή πλανιόταν, να φάει. Τη στιγμή που ο Χριστός αποκαλύφθηκε στις τρεις γυναίκες, αυτές του ζήτησαν να μετατρέψει τα άσπρα αυγά σε κόκκινα για να αποδείξει ότι είναι ο δάσκαλος τους. Και αυτό έγινε……… Για τους θεολόγους το κόκκινο συμβολίζει το αίμα που χύθηκε. Το αβγό περικλείει τη ζωή και το πατροπαράδοτο τσούγκρισμα είναι οι ταφόπλακες που άνοιξαν με την Ανάσταση. Ακόμη και στη σημερινή εποχή οι ορθόδοξοι στη Ρωσία αφήνουν στο μνήμα των συγγενών τους κόκκινα αβγά .Το ψητό αρνί! Πρόκειται για ένα από τα παλαιότερα έθιμα. Έχει τις ρίζες του στην αρχαία Ελλάδα. Σαράντα ημέρες μετά το θάνατο των συγγενών τους οι αρχαίοι Έλληνες μαγείρευαν δίπλα από τον τάφο καθώς πίστευαν ότι στη μακαρία του νεκρού μετέχει και ο ίδιος. Οι αρχαίοι Έλληνες έψηναν αρνιά σε εστίες, έπιναν κρασί και χόρευαν. Στην ιουδαϊκή λατρεία το αρνί είναι το εξιλαστήριο θύμα, έτσι και ο Χριστός στα χείλη του Ιωάννη του Προδρόμου ονομάστηκε ο αμνός ο αιρων την αμαρτία του κόσμου! Στη διάρκεια της τουρκοκρατίας οι κλέφτες και οι αρματολοί, όταν δεν είχαν πόλεμο, σούβλισαν τα αρνιά τηρώντας το αρχαιοελληνικό έθιμο και πιστεύοντας ότι ο αναστημένος Χριστός θα χαρίσει την ανάσταση και στο σταυρωμένο γένος. Στις ημέρες μας τα έθιμα της τουρκοκρατίας μαζί με τον γενικό ξεσηκωμό του 21 αναβιώνουν το μεγάλο Σάββατο και σε πολλές περιοχές της χώρας μας η κατάργηση του θανάτου για όλο το ανθρώπινο γένος και της μετοχής στην αιώνια ζωή επισκιάζεται από την πυρίτιδα, τις κροτίδες και τις αναπαραστάσεις γεγονότων της εθνεγερσίας που χάρισε την ελευθερία στους υπόδουλους Έλληνες. Η ευχή Καλή Ανάσταση! Πρόκειται για την πιο διαδεδομένη ευχή που χρησιμοποιούν μόνο οι ελληνόφωνοι ορθόδοξοι, χωρίς ωστόσο να αναζητούν το ουσιαστικό τους περιεχόμενο. Στις ημέρες μας αυτή η ευχή περισσότερο μοιάζει να σημαίνει καλό εορτασμό. Στην ουσία όμως στη διάρκεια της τουρκοκρατίας η ευχή αυτή ήταν ιδιαίτερα φορτισμένη και σήμαινε τον ερχομό της ώρας για την ανάσταση του γένους, δηλαδή την αποτίναξη του οθωμανικού ζυγού. Τα στεφάνια! Οι χριστιανοί εναποθέτουν στο Σταυρό του μαρτυρίου στεφάνια. Πρόκειται για την αναπαράσταση του ακανθινου στεφάνου που έβαλαν οι Ρωμαίοι στρατιώτες στο κεφάλι του Κυρίου για να τον εμπαιξουν αφού τον θεωρούσαν ανήμπορο βασιλέα. Για τους πιστούς το ακάνθινο στεφάνι μεταβάλλεται σε μυροβόλο. Αποτελείται από λουλούδια της άνοιξης η οποία μεταφέρει χαρμόσυνα μηνύματα για την παρέλευση του χειμώνα και το ζωντάνεμα της φύσης. Το Άγιο φως.! Από τα πρώτα χριστιανικά χρόνια οι πιστοί κατά τη διάρκεια της ακολουθίας του Μεγάλου Σαββάτου κρατούσαν λαμπάδες και κεριά στα χέρια τους ως σύμβολο χαράς θριάμβου και δόξας. Το σημερινό τυπικό άρχισε να διαμορφώνεται τον 4ο αιώνα, οπότε και βρέθηκε ο Πανάγιος τάφος και κτίστηκε ο Ναός της Αναστάσεως. Από εκείνη την εποχή, δηλαδή από το 314 ως το 333, εμφανίζονται οι πρώτες ιστορικές αναφορές στις τελετές του Αγίου Φωτός που γίνονται επί του Παναγίου Τάφου.Το 947 σε επιστολή του προς τον αυτοκράτορα Κωνσταντίνο Πορφυρογέννητο Νικήτας , βασιλικός κληρικός της Εκκλησίας της Κωνσταντινούπολης ,περιγράφει τις εντυπώσεις του από την τελετή Αγίου Φωτός και τον θαυμαστό τρόπο με τον οποίο ο Αρχιεπίσκοπος Ιεροσολύμων Χριστόδουλος έλαβε το Άγιο Φως, ενώ απειλούνταν η ζωή του. Το άναμμα της λαμπάδας της Αναστάσεως με το Άγιο Φως διασώζει δύο κυρίως παραδόσεις. Και οι δύο είναι καθαρά χριστιανικές. Πρόκειται, πρώτον, για το άναμμα της Κανδήλας στην Ακολουθία του Εσπερινού και, δεύτερον, για το άναμμα της καινούργιας φλόγας που άναβε μόνο τις ημέρες του Πάσχα. Ο Πατριάρχης Ιεροσολύμων άρχισε να εισέρχεται στον Πανάγιο Τάφο και αφού προσευχόταν έδινε στον αρχιδιάκονο του το Φως ο οποίος με τη σειρά του το πρόσφερε στο λαό. Γι αυτό και ακόμη στις ημέρες μας το Φως από τον Πανάγιο Τάφο μεταφέρεται στις άλλες ορθόδοξες εκκλησίες. Την ώρα που οι ιερείς ψέλνουν το Δευτε λάβετε φως………. μεταφέρουν στους πιστούς το χαρμόσυνο μήνυμα ότι ο Χριστός φέρνει στον κόσμο το δώρο του Φωτός και της ατελεύτητης ζωής . Επισημαίνουν ότι ο Κύριος ,ο νικητής του θανάτου και όλων των εναντίων δυνάμεων που βασάνιζαν την ανθρωπότητα και την κρατούσαν αιχμάλωτη , διώχνει το σκοτάδι.